তবে দলের পরাজয়েও ব্যক্তিগত অর্জনে কিন্তু ঠিকই উজ্জ্বল মালিঙ্গা। ১০ ওভার বল করে ২ মেডেনসহ মাত্র ২৩ রান খরচে ৪ উইকেট তুলে নিয়ে এশিয়া কাপে সর্বোচ্চ উইকেট শিকারের রেকর্ড গড়া হয়ে গেছে মালিঙ্গার। বর্তমানে ১৪ ম্যাচ খেলে ৩২ উইকেট নিয়ে এই টুর্নামেন্টের সর্বোচ্চ উইকেট শিকারি এখন মালিঙ্গা। তার আগে এই রেকর্ডের মালিক ছিলেন তারই স্বদেশী সাবেক স্পিন লিজেন্ড মুত্তিয়া মুরালিধরন। এশিয়া কাপে ২৪ ম্যাচ খেলে ৩০ উইকেট নিয়েছেন মুরালিধরন।